open-index/open-wikipedia-markdown huggingface dataset:
Peter III av Portugal

**Peter III av Portugal** (portugisisk: *Pedro III*; født 5. juli 1717, død 25. mai 1786) var konge *[[uxoris jure]]* (i kraft av ektefelle) av Portugal og Algarve ved tiltredelsen av sin hustru og niese, dronning Maria I av Portugal i 1777, og regjerte sammen med henne fram til sin død. Han hadde en rekke titler: *[[infante]]* av Portugal, herre av Infantado, storprior av Crato, hertug av Beja, og senere prinsgemal av Brasil. Han var den fjerde sønn av kong Johan V av Portugal og dronning Maria Anna av Østerrike. Hans hustru var datteren av hans eldre bror, kong Josef I av Portugal.

Som kongegemal fikk han tilnavnet *o Capacidónio* ved den måten han refererte til flere mennesker; *o Sacristão*, «kirketjener», ved hans religiøse begeistring, og *o Edificador*, «byggeren», ved hans initiativ til å reise *Palácio Nacional de Queluz*, Queluzpalasset, i Lisboa, et av de siste store rokokkopalass som ble bygget i Europa. Palasset ble først benyttet som hans sommerhjem, men senere, etter hans død, som et diskret sted å holde dronning Maria unna og innestengt etter at hun i økende grad ble sinnssyk.

Peter III var en nøytral figur i politikken og gjorde ingen forsøk på å delta i regjeringens affærer. Han tilbrakte sin tid med jakt eller religiøse øvelser. En senere biografi beskrevet ham som «den glemte kongen».

## Referanser


## Eksterne lenker
* 
* Peter III i Nordisk familjebok
Aurpytten

**Aurpytten** (eller **Aurputten**) er et vann på grensen mellom Aurskog-Høland og Nes kommuner i Akershus, nord for Ovlien på Mangenskogen.

## Kilder
*Kommunens kartgrunnlag
Zhao Leji

**Zhao Leji** (forenklet kinesisk 赵乐际, tradisjonell kinesisk: 趙樂際, pinyin: *Zhào Lèjì*; født i 1957 i Xining i provinsen Qinghai i Folkerepublikken Kina) er en kinesisk kommunistisk politiker.  

Han har vært guvernør for Qinghai, generalsekretær for kommunistpartiets partikomite i Qinghai, formann for provinsen Qinghais folkekongress, og er nå (2011) partisjef i provinsen Shaanxi.

Han ble medlem av kommunistpartiet i 1975 og studerte filosofi ved Pekinguniversitetet fra 1977 til 1980. 

## Eksterne lenker
*  
* Who's who in China's leadership : Zhao Leji
Sætertjennet (Aurskog-Høland, Nordre Mangen)

**Sætertjennet**,  også kjent som **Sætertjern** eller **Sætertjenna**, er to vann helt nordøst i Aurskog-Høland mellom Viksjøen og Havsjøen.

## Kilder
* Kommunens kartgrunnlag
* Sentralt stedsnavnregister: Sætertjennet
Ferdinand II av Portugal

**Ferdinand II av Portugal** (født 29. oktober 1816, død 15. desember 1885) var iure uxoris konge av Portugal fra 1837 til 1853 og regent for sin mindreårige sønn fra 1853 til 1855.

Han var sønn av hertug Ferdinand av Sachsen-Coburg-Saalfeld og Maria Antonia Koháry de Csábrág.

Han ble i 1836 gift med dronning Maria II av Portugal. Da sønnen, *dom Pedro* – senere Peter V av Portugal – ble født 1837 fikk Ferdinand kongetittel.

## Referanser
Peter V av Portugal

**Peter V** (*Dom Pedro de Alcântara Maria Fernando Miguel Rafael Gonzaga Xavier João António Leopoldo Víctor Francisco de Assis Júlio Amélio de Saxe-Coburgo-Gotha e Bragança*, født 16. september 1837, død 11. november 1861) var konge av Portugal 1853–61.

Peter var den eldste sønnen til dronning Maria II av Portugal og Ferdinand II av Portugal. Han giftet seg i 1858 med prinsesse Stephanie av Hohenzollern-Sigmaringen, som døde året etter. Han døde selv av tyfoidfeber 24 år gammel og ble etterfulgt av en yngre bror, Ludvig.

Dom Pedro V-teateret i Macao ble bygd i 1860 av byens portugisere til ære for Peter V (Pedro V). 

## Referanser


## Eksterne lenker
*
Småtjern

**Småtjern** (eller **Småtjennet**) er et vann helt nordøst i Aurskog-Høland mellom Viksjøen og Havsjøen.

## Kilder
*Kommunens kartgrunnlag
Besseputten

**Besseputten** er et vann på grensen mellom Aurskog-Høland og Nes kommuner i Akershus, helt nordøst i Aurskog-Høland, mellom Havsjøen og Bjørknessjøen.

## Kilder
*Kommunens kartgrunnlag
Wang Wanbin

**Wang Wanbin** (kinesisk: 王万宾; født i juli 1949 i Yangquan i provinsen Shanxi i Kina) er en kinesisk kommunistisk politiker. Han er nå (2011) eksekutiv visegeneralsekretær for Den nasjonale folkekongress, et verv han fikk i desember 2005.

Wang ble medlem av kommunistpartiet i 1974. Han ble uteksaminert fra Den sentrale partiskole i juli 1996 med en høyere grad i økonomi. 

Wang Wanbin arbeidet i mange år i *Ma'anshan Iron and Steel Group Co., Ltd* i Anhui. I august 1994 ble han overført til Ministeriet for matallurgisk industri, og i april 1996 ble han viseminister der. I juni 1999 ble han utnevnt til viseminister for statens økonomi- og handelskommisjon. I juli 2001 ble han viseformann og visepartisjef i den autonome region Guangxi Zhuang. I februar 2004 ble han eksekutiv visesekretær for partikomiteen i provinsen Liaoning.

## Referanser


## Eksterne lenker
*
Damtjern (Aurskog-Høland, Nordre Mangen)

**Damtjern** (eller **Damtjennet**) er et vann nordøst i Aurskog-Høland mellom Viksjøen og Havsjøen, øst for Nordre Mangen gård.

## Kilder
*Kommunens kartgrunnlag
Vintertjern (Aurskog-Høland, Midtfjellmosen)

**Vintertjern** (eller Vintertjennet) er et vann på Mangenskogen i Aurskog-Høland kommune i Akershus, nordøst for Tangen hyttefelt. Vintertjern ligger like inntil Torvtjern og disse vannene blir i enkelte sammenhenger også benevnt Tvillingtjern.

Vintertjern ligger i sin helhet innenfor Midtfjellmosen naturreservat.
Christian Petersen

**Christian Petersen** er navnet til flere personer:

* Christian Petersen (amtmann) (1701&ndash;1775) – amtmann i Oplandenes amt 1760-68 og Søndre Bergenhus amt 1768-1772  
* Christian Petersen (prest) (1801&ndash;1875) – residerende kapellan i Vår frue kirke i Trondheim fra 1843 og politiker
* Christian Petersen (industrigründer) (1858&ndash;1948) – dansknorsk industrigründer og politiker
* Christian Petersen (skulptør) (1885&ndash;1961) – danskfødt amerikansk skulptør
* Christian Petersen (ishockeyspiller) (1937&ndash;2009) – norsk ishockeyspiller
* Christian Petersen (fotballspiller) (f. 1978) – norsk fotballspiller
Ståle

**Ståle** er et mannsnavn av norrøn opprinnelse. I Norge har 3760 menn Ståle som første fornavn. Ståle er opprinnelig et norrønt tilnavn av *Stáli*; dannet av ordet stål, 'stål, våpen'.

Ståle har navnedag 5. desember.

## Utbredelse
Navnet var opprinnelig et tilnavn. Bruken fikk en oppsving i løpet av etterkrigen med en topp like etter 1960.

I folketellingenfra 1801 var det om lag 150 personer som het Staal eller Staale til fornavn. De aller fleste var bosatt i Vest-Agder og Rogaland. I 1900 var det om lag 85 personer som var listeført med navnet Staal eller Staale, den gang flest i Vest-Agder. I 2008 var det om lag 60 personer som het Staal eller Stål med om lag 3900 personer som heter Staale eller Ståle.

## Kjente personer med navnet
### Norske personer
*Ståle Kyllingstad (1903-1987), norsk kunstner
*Ståle Kyllingstad (1960-), norsk forretningsmann
*Ståle Dyrvik (1943–), norsk professor
*Ståle Kalvik (1964–), norsk kunstner
*Ståle Solbakken (1968–), norsk fotballspiller
*Ståle Sandbech (1993–), norsk snøbrettkjører

### Fiktive personer
*Ståle Krapyl, driver en musikkforretning i sangen til Øystein Sunde

## Referanser
Yuan Chunqing

**Yuan Chunqing** (kinesisk: 袁纯清; født i mars 1952 i Hanshou i provinsen Hunan i Folkerepublikken Kina) er en kinesisk kommunistisk politiker. 

Han har vært visesekretær for partikomiteen for provinsen Shaanxi, og guvernør (fra 2006) for provinsen Shanxi.

## Verker
* *An Overview of Reform and Development in China and Overseas*
* *The Transformation of Small-scale Economics in China*
* *Symbiosis Theory: Comments on Small-scale Economics*
* *Financial Symbiosis Theory and Reform of City Commercial Banks*

## Referanser


## Eksterne lenker
*
Lustjern

**Lustjern** finnes flere steder i Norge:

* Lustjern i Aurskog-Høland, øst for Aurset
* Lustjern i Aurskog-Høland, ved Søndre Mangen
Mangtjern

**Mangtjern** (eller Mangtjenn) er et vann på Søndre mangen øst for tettstedet Lierfoss i Aurskog-Høland kommune i Akershus.

## Kilder
*Kommunens kartgrunnlag
Vibekktjern

**Vibekktjern** (eller **Vibekktjennet**) er et vann helt nordøst i Aurskog-Høland mellom Viksjøen og Havsjøen.

## Kilder
*Kommunens kartgrunnlag
Grauttjern

**Grauttjern** (eller Grauttjenn) er et vann på Mangenskogen øst for tettstedet Lierfoss i Aurskog-Høland kommune i Akershus. Grauttjenn ligger øst for Storfelten naturreservat.

## Kilder
*Kommunens kartgrunnlag
Brenntjern

**Brenntjern** (eller Brenntjenn) er et vann helt øst på Mangenskogen vest for gårdsbruket Mærli i Aurskog-Høland kommune i Akershus.

## Kilder
*Kommunens kartgrunnlag
Merratjern

**Merratjern** (eller Merratjenn) er et vann mellom Mangenskogen og Setskog i Aurskog-Høland kommune i Akershus.

## Kilder
*Kommunens kartgrunnlag
Mekonnen Gebremedhin

**Mekonnen Gebremedhin** (født 1988) er en etiopisk mellomdistanseløper, som spesialiserer seg på 1500 meter.

## Karriere
Han deltok på 800 meter i ungdoms-VM i 2003, der han ble slått ut i kvalifiseringsheatet, og junior-VM 2006 der han ble slått ut i semifinalen. 

I 2007 deltok han i sitt første VM for senior, da han løp 1500 meter i VM i friidrett 2007 i Osaka. Han gikk videre til semifinalen med 3.41,43 i kvalifiseringsheatet, men gikk ikke videre til finalen. 

I VM i friidrett innendørs 2008 løp han også 1500 meter. Han vant sitt kvalifiseringsheat, med tiden 3.37,16, og gikk til finalen. Han endte på 6.-plass, mens landsmannen Deresse Mekonnen vant gull. Det gikk ikke like bra i VM i friidrett 2009, da han ble slått ut i kvalifiseringsheatet. Deresse Mekonnen vant sølv denne gangen, bak Yusuf Saad Kamel. Gebremedhin deltok også i Bislett Games, og vant gull på en *mile* med ny etiopisk rekord på 3.48,95.

I 2010 fikk han flere gode plasseringer. I VM i friidrett innendørs 2010 kom han på 4.-plass, kun et tidels sekund bak Haron Keitany som tok bronsen. I Verdenscupen i friidrett 2010 i Split fikk han sølv, bak Amine Laâlou. I juli vant han bronse på 1500 meter i Afrikamesterskapet i friidrett 2010 i Nairobi i Kenya.

I Bislett Games 2011 fikk han tredjeplass på en mile, med 3.51,30.

Han fikk bronse på 1500 meter i VM i friidrett innendørs 2012 i Istanbul, bak Abdalaati Iguider og Ilham Tanui Özbilen. 

## Referanser


## Eksterne lenker
* 
* The-Sports.org – Mekonnen Gebremedhin
Orreputten

**Orreputten** er et vann på Søndre Mangen, sør for Storfelten naturreservat i Aurskog-Høland kommune i Akershus.

## Kilder
*Kommunens kartgrunnlag
Nikolaj Kamenskij

**Nikolaj Kamenskij** er navnet til flere personer:

*Nikolaj Kamenskij (general) (1776–1811) – russisk general
*Nikolaj Kamenskij (skihopper) (1931–2017) – russisk skihopper
Elgtjern (Aurskog-Høland, Busåsen)

**Elgtjern** (eller Elgtjenn) er et vann ved Busåsen, nordøst for tettstedet Lierfoss i Aurskog-Høland kommune i Akershus.

Det har tidligere ligget et sagbruk ved Elgtjern.

## Kilder
*Kommunens kartgrunnlag
Elgtjern (Aurskog-Høland, Søndre Mangen)

**Elgtjern** (eller Æljtjenn) er et vann på Søndre Mangen, øst for tettstedet Lierfoss i Aurskog-Høland kommune i Akershus. Elgtjern ligger sørvest for Store Garsjøen.

## Kilder
*Kommunens kartgrunnlag
Rudolf Amelunxen

**Rudolf Amelunxen** (født 30. juni 1888 i Köln, død 21. april 1969 i Düsseldorf) var en tysk politiker (Deutsche Zentrumspartei). Amelunxen var siste overpresident i provinsen Westfalen i Fristaten Preussen og første ministerpresident i den tyske delstaten Nordrhein-Westfalen.

## Referanser
Regierungsbezirk Minden

**Regierungsbezirk Minden** var en administrativ region (Regierungsbezirk) innenfor den prøyssiske provinsen Westfalen. Regionen ble etablert den 22. april 1816 da provinsen Westfalen var en del av kongeriket Preussen.  Den 9. november 1918 ble den en del av Fristaten Preussen. Regionen var også en sentral, statlig forvaltningsenhet i det tyske keiserrike og Weimarrepublikken.

Regionen hadde et areal på 5&nbsp;245 km² og et folketall på 1&nbsp;135&nbsp;302 den 19. oktober 1946. Distriktshovedstaden var Minden, og største by var Bielefeld.

Den 23. august 1946 ble regionen innlemmet i den nye tyske delstaten Nordrhein-Westfalen. Regionen opphørte å eksistere den 2. juni 1947, da den ble slått sammen med Fristaten Lippe til Regierungsbezirk Detmold.

Navnet Ostwestfalen brukes tidvis om regionen, deriblant i navnet på regionen Ostwestfalen-Lippe.

## Bakgrunn

*Regierungsbezirk* er en forvaltningsenhet som går tilbake til året 1808 i kongeriket Preussen. Etter Preussens territoriale utvidelser under Napoleonskrigene vedtok landet en «Forordning om en bedre innrettelse av provinsielle forhold» (*Verordnung wegen verbesserter Einrichtung der Provinzialbehörden*) den 30. april 1815. Nyordningen av Preussen trådte i kraft den 22. april 1816 etter Wienerkongressen, og delte landet inn i 12 provinser og 28 *Regierungsbezirke*. 

Dette var en forvaltningsenhet som på den ene siden fungerte som en intern inndeling av den enkelte provins. På den andre siden hadde disse enhetene oppgaver som plasserte dem som et mellomliggende nivå mellom provinsene og Preussens sentrale regjering. Den enkelte Regierungsbezirk ble styrt av en *Bezirksregierung* som ble ledet av en regjeringspresident.

Under det tyske keiserrike opprettet andre tyske stater lignende enheter under varierende navn. I Bayern ble de kalt Bezirk, i Württemberg *Kreis* og i Sachsen  *Kreishauptmannschaft* (1874-1943, omdøpt til Regierungsbezirk i 1939) og senere Direktionsbezirk (siden 2008). Idag finnes disse forvaltningsenhetene fortsatt i de fem delstatene Bayern, Baden-Württemberg, Sachsen, Hessen og Nordrhein-Westfalen.

De har tidligere også eksistert i Rheinland-Pfalz (oppløst i 2000), Sachsen-Anhalt (oppløst i  2004) og Niedersachsen (oppløst i 2005). Ved Tysklands samling i 1990 valgte de tre statene Brandenburg, Mecklenburg-Vorpommern og Thüringen å ikke videreføre dette forvaltningsnivået. I Schleswig-Holstein og Saarland har dette forvaltningsnivået aldri eksistert.

## Regjeringspresidenter
Kidnappingen av Jaycee Lee Dugard

**Jaycee Lee Dugard** (født 1980) er en amerikansk kvinne som var kidnappet i 18 år. Hun ble 10. juni 1991, da hun var elleve år gammel, bortført fra en bussholdeplass i nærheten av hennes eget hjem i South Lake Tahoe. 26. august 2009 ble hun sluppet fri.

De to kidnapperne var Phillip Garrido (født 1951) og hans kone Nancy Garrido (født 1955). Dugard oppgis å ha fått to døtre med Phillip Garrido, som var 11 (Angel) og 15 (Starlet) år da hun ble sluppet fri fra fangenskap. 

Den 2. juni 2011 ble Phillip Garrido dømt til 431 års fengsel, mens hans kone ble dømt til mellom 36 år og livstid.

## Referanser


## Eksterne lenker
* Jaycee Dugard Case ongoing coverage by the Contra Costa Times
* Photo slide show of Dugard case
* The JAYC Foundation Inc.
* "The Origin of Schizophrenia Revealed"
Fritz Fries

**Carl Friedrich Fries**, populært kalt **Fritz Fries** (født 3. mars 1887 i Siegen, død 25. mai 1967 i Garmisch-Partenkirchen) var en tysk gründer, sosialdemokratisk politiker, medlem av den prøyssiske Landdagen og en regjeringspresident i Regierungsbezirk Arnsberg.

## Referanser
Jevgenija Ginzburg

**Jevgenija Solomonovna Ginzburg** (russisk: Евгения Соломоновна Гинзбург; født 20. desember 1904 i Moskva, død 25. mai 1977 i Moskva) var en russisk forfatter, som satt ti år i Gulag.

I 1920 begynte Ginzburg å studere samfunnsvitenskap ved universitetet i Kazan, senere begynte å studere pedagogikk. I april 1934 ble Ginzburg offisielt bekreftet som førsteamanuensis med historie som spesialfelt. Rundt 1930, giftet Ginzburg seg med Pavel Aksyonov som var medlem av den sentrale eksekutivkomiteen av Sovjetunionen. Hennes sønn fra dette ekteskapet, Vasily Aksyonov, født i 1932, ble en kjent forfatter.

Etter å ha blitt medlem av det sovjetiske kommunistpartiet, fortsatte Ginzburg sin suksessrike karriere som pedagog, journalist og administrator. Ginzburg ble anklaget for å delta i en kontrarevolusjonær trotskistisk gruppe som motarbeidet Sovjetunionen og hun ble utestengt fra det sovjetiske kommunistpartiet, den 8. februar 1937. Den 15. februar 1937, ble hun arrestert, anklaget for å delta i kontrarevolusjonær aktivitet og for å skjule denne aktiviteten. Hun ble løslatt fra Gulag-systemet i 1947. Etter Stalins død i 1953 fikk hun lov til å vende tilbake til Moskva. Den 25. juni 1955 fikk hun oppreisning, samtidig som millioner av flere Gulag-fanger frikjent etter å ha blitt feilaktig dømt under Josef Stalins regime, mange posthumt.

## Referanser


## Kilder
* Gulag memorial - Jewgenija Semjonowna Ginsburg (av Vera Ammer) (tysk) Besøkt 9. januar 2015
* Fembio.org - Evgenia Semionovna Ginzburg (tysk) Besøkt 9. januar 2015

## Eksterne lenker
*
Edelweisspiratene

**Edelweisspiratene** (tysk: Edelweißpiraten) var en tysk ungdomsbevegelse under nasjonalsosialismen.  Det dreide seg i hovedsak om upolitiske ungdommer som ikke ville innordnet seg Hitlerjugend. Hovedformålet med bevegelsen var å skape rom for en alminnelig ungdomskultur for begge kjønn, noe som ikke var mulig innenfor den militariserte Hitlerjugend. Da de ble forfulgt av Gestapo, og inntok noen av dem en sterkere opposisjonell holdning. Elleve av ungdommene ble henrettet i Köln i 1944.

## Organisering
Ungdommene organiserte seg i undergrupper kalt «Navajos» (Köln), «Fahrtenjungs» (Düsseldorf), «Ruhrpiraten» eller «Meuten» (Leipzig). De hadde et felles kjennetegn ved en edelweiss i knapphullet, og tilnavnet «piratene» ble gitt dem av nasjonalsosialistene, som anså dem som kriminelle. Edelweisspiratene opptrådte i et særlig stort antall blant arbeiderungdommen i industriområdet i Rhinland og Westfalen i 1941/42. Ungdommene traff hverandre i parker og arbeiderkvarterer, atskilt fra Hitlerjugend. Bevegelsen regnes som i hovedsak upolitisk, og oppfattes som et forsøk på å lage seg en egen ungdomskultur, i kontrast til det militariserte Hitlerjugend. De reiste på turer der gutter og jenter var sammen, også det i motsetning til den nasjonalsosialistiske ungdomsbevegelse.

## Gestapos forfølging av bevegelsen
Gestapo beordret i oktober 1944 at de skulle utryddes. Dette medførte politisering av bevegelsen. Bevegelsen arbeidsform bestod i både passiv og aktiv motstand. Edelweisspiratene saboterte militære anlegg og satte opp regimekritiske plakater.

Gestapo hadde allerede i 1942 arrestert medlemmer av Edelweisspiratene for å motarbeide Hitlerjugend. Den 10. november 1944 ble elleve av edelweisspiratene henrettet i Köln.

## Referanser
Arcos de Valdevez

**Arcos de Valdevez** er en landsby og en kommune i distriktet Viana do Castelo i Portugal. Byen ble grunnlagt i 1515 og har om lag 2&nbsp;200 innbyggere. Kommunen har et areal på 445,89 km² og 22&nbsp;847 innbyggere (2011). Kommunen grenser i nord til Monção, i nordøst til Melgaço, i øst til Spania, i sør til Ponte da Barca, i sydvest og i vest til Ponte de Lima og i vest til Paredes de Coura.

## Sogn
Kommunen består siden 2013 av 36 sogn (freguesias):

## Referanser




## Eksterne lenker
*
Regierungsbezirk Arnsberg

**Regierungsbezirk Arnsberg** er en av fem administrative regioner (regierungsbezirke) i den tyske delstaten Nordrhein-Westfalen. Distriktshovedstaden er Arnsberg, største byen er Dortmund.

## Eksterne lenker
*
Rebekah Brooks

**Rebekah Brooks** (født Wade den 27. mai 1968 i Lancashire, England) er en britisk journalist og avisredaktør. Hun var blant annet redaktør for den omstridte avisa News of the World. Hun ble senere konsernsjef for News International, men ble tvunget fra sin stilling i 2011 etter den mye omtalt avlyttingsskandalen som rystet England samme år.

Brooks var konsernsjef i News International fra 2009 til 2011, og har tidligere vært redaktør for News of the World (2000 til 2003) og The Sun (2003 til 2009). 

Hun var gift med skuespilleren Ross Kemp fra 2002 til 2009 (skilt). Hun giftet seg samme år med forfatter Charlie Brooks. Hun og ektemannen måtte møte for retten (*[[City of Westminster Magistrates' Court]]*) den 13. juni 2012, som tiltalte i forbindelse med telefonavlyttinen som ble utført av News of the World, da hun var redaktør for avisa.

## Referanser
Joseph Petrosino

**Joseph Petrosino** (født 30. august 1860 i Italia, skutt 12. mars 1909) var en politimann fra New York City som var en pioner i kampen mot organisert kriminalitet. 

Han sluttet seg til NYPD den 19. oktober 1883 og under hans tjeneste som politi ble han venner med Theodore Roosevelt, som var politimester i New York City på denne tiden. Petrosino arbeidet sammen med flere italiensk-amerikanske detektiver som skulle håndtere den kriminelle virksomheten til organisasjoner som mafiaen, som Petrosino så på som en skam for alle anstendig italienere. 

I 1909 hadde Petrosino planer om å reise til Palermo, Sicilia, for å utføre et topphemmelig oppdrag. Men på grunn av inkompetanse av Thomas Bingham, New Yorks daværende politimester, publiserte New York Herald historien om Petrosinos planer 20. februar 1909, noen få dager før han dro til Palermo. Selv om han var klar over faren, bestem Petrosino seg for å reise til Palermo som planlagt. Denne avgjørelsen viste seg imidlertid å være dødelig. Petrosino trodde feilaktig at den sicilianske mafiaen ikke ville drepe en politimann, fordi de ikke gjorde det i Amerika. Petrosino ble skutt av snikskyttere fra den sicilianske mafiaen som satte ham i en felle.

Den 12. april 1909, ble Petrosinos begravelse gjennomført, som ble fulgt av 250 000 mennesker, ble avholdt på Manhattan. Han ble gitt flere forskjellige æresbevisninger og utmerkelser, og hans enke døde i 1957. Den britiske forfatteren Frederick Nolan har skrevet to romaner basert på Petrosinos karriere med NYPD, som henholdsvis ble publisert i 1974 og i 1975.

## Referanser
Clarence Birdseye

**Clarence Birdseye** (født 9. desember 1886 i New York, død 7. oktober 1956 i New York) var en amerikansk oppfinner som regnes som grunnleggeren av den moderne metoden for frysing av mat.

I 1910 og 1911 fanget Birdseye flere hundre små pattedyr og isolerte flere tusen insekter for å drive forskning på dem. Konvensjonelle fryse-metoder på denne tiden ble oftest gjort ved høyere temperaturer, og dermed skjedde denne fryse-metoden mye saktere, noe som gir iskrystaller mer tid til å vokse og utvikle seg. Flere iskrystaller i maten resulterer i at maten får en bløt eller tørr konsistens ved oppvarming og tilberedning. I 1927 begynte Birdseye å utvide prosessen med en rask nedfrysing av forskjellige typer kjøtt, fjærkre, frukt og grønnsaker. 

Han skal ha fått ideen med frysing etter å ha sett hvordan eskimoene frøs kjøtt ned i Grønlandsisen.

## Referanser
James Beard

**James Andrew Beard** (født 5. mai 1903, død av hjertesvikt 21. januar 1985 i New York City) var en amerikansk kokk og forfatter av flere kokebøker.

James Beard er mest kjent for å ha introdusert det franske kjøkkenet for matinteresserte amerikanere fra middelklassen og overklassen på 1950-tallet. Han var medforfatter av minst tjue bøker, hovedsakelig kokebøker, og var også matskribent som publiserte artikler i en rekke tidsskrifter. Han ga ut sin første kokebok i 1940, med tittelen *Hors D'Oeuvre and Canapés*. 

I 1955 etablerte han The James Beard Cooking School, som han drev frem til sin død. Beard var en av de første som opptrådte i et matlagingsprogram på amerikansk TV. 

## Bakgrunn og oppvekst
Beards far var funksjonær på tollboden i Portland, Oregon, og hans britiskfødte mor drev det lokale Gladstone Hotel.

Da han var tre år gammel ble Beard hardt angrepet av malaria. Mens han var syk og sengeliggende ble maten som ble tilberedt av hans mor og familiens kinesiske kokke Jue-Let, lyspunktet i tilværelsen til den lille gutten. Han hadde også en kinesisk barnepike, og Beard fortalte senere at oppveksten med Jue-Let og barnepiken Thema dannet grunnlaget for hans livslange interesse for kinesisk kultur.

## Referanser
Huizhou vannkraftverk

**Huizhou vannkraftverk** er et vannkraftverk i Perleelvas sideelv Dong Jiang, beliggende i Huizhou byprefektur i provinsen Guangdong, sørlige Kina. Installert effekt er 2.400 MW. Årsproduksjonen er om lag 4.562 GWh årlig.

Kraftverket stod ferdig i 2008, og er et såkalt pumpekraftverk med et øvre og et nedre vannmagasin. Eierselskapet er CSPG ( Guangdong Pumped Storage Power Ltd.

Øvre magasin dannes av to mindre demninger. 
*Demningen som skaper nedre magasin er en betong gravitasjonsdam (RCC) som er 64 meter høy og 420 meter lang, og ble bygd ut 2002-06. 
*Demningen for øvre reservoar er en tilsvarende RCC-dam som er 57 meter høy og 168 meter lang. Den ble bygget ut 2004-07.

## Se også
*Liste over verdens største vannkraftverk

## Referanser


## Eksterne lenker
*  Huizhou Pumped-Storage Power Station - PSI-Quartz.
* MD&A database over RCC betongdemninger, Kina - besøkt 8. januar 2012.
Baishan vannkraftverk

:*Må ikke forveksles med [[Bashan-demningen]] i provinsen [[Chongqing]] i Midt-Kina.*
**Baishan vannkraftverk** (Beishan) er et vannkraftverk-kompleks i elva Songhua. Anlegget ligger nær byen Baishan i provinsen Jilin i det nordøstlige Kina. 

Anlegget består av to separate vannkraftverk, og to demninger. Arbeidet med den første demningen ble påbegynt tidlig på 1980-tallet. Ved igangsettelsen i 1986 hadde kraftverket Baishan 1 (白山抽水蓄能电站) ved denne demningen en produksjonskapasitet på 300 MW, med 2 x 150 MW. Fallhøyden her er 90,5 meter. Anlegget fra 1986 er et såkalt pumpekraftverk med både et øvre og et nedre vannmagasin som vann kan fordeles mellom. 

Anlegget ble gjennom Beishan 2 (白山水电站) utvidet med 1.500 MW til i alt 1.800 MW fra 2006. Den nye demningen ble en betong buedam som er 149,5 meter høy. Vannkraftverkets turninkapasitet er fordelt med 5 x 300 MW-enheter.

Reservoaret som demmes opp er mange mil langt, avhengig av vannføringen. Reservoaret oversvømmer elveleiet der hvor Erdao Songhua og Toudao Songhua flyter sammen.

## Se også
*Liste over verdens største vannkraftverk

## Referanser


## Eksterne lenker
* China's highest arch dams – China Comittee on Large Dams (Chincold). Besøkt 10. januar 2012.
Neil Hamilton Fairley

**Neil Hamilton Fairley** (født 15. juli 1891, død 19. april 1966) var en australsk lege og offiser som reddet tusenvis av allierte soldaters liv fra malaria, dysenteri og andre dødelige sykdommer. 

Fairley ble utdannet ved University of Melbourne, før han sluttet seg til Australian Army Medical Corps i 1915. Han forsket på en epidemi av hjernehinnebetennelse som forekom i hærens treningsleirer flere steder i Australia. Fairley var med på å utvikle tester og behandling for forskjellige alvorlige sykdommer. I mellomkrigstiden ble han mest kjent som en ekspert på tropiske sykdommer og medisin for disse. Fairley var tilbake i den australske hæren under den andre verdenskrig. Han mottok Buchananmedaljen i 1957 for hans prestasjoner innenfor medisinsk vitenskap.

## Referanser
Huheaote vannkraftverk

**Huhe(h)aote vannkraftverk** (Hohhot) er et vannkraftverk (pumpekraftverk under utbygging i Huang He i provinsen Indre Mongolia, ved byen Hohhot i det nordlige Kina. Installert effekt blir 1.200 MW, utbyggingen startet i 2010.

Hoveddemningen for øvre reservoar er en 57 meter høy og 264 meter lang betong gravitasjonsdam av typen RCC. Nedre demning er en tilsvarende gravitasjonsdam, 69 meter høy. De brukes kun for kraftproduksjon.

## Se også
*Liste over verdens største vannkraftverk

## Referanser


*MD&A database over RCC betongdemninger, Kina - besøkt 8. januar 2012.
Januarius MacGahan

**Januarius MacGahan** (født 12. juni 1844 i Ohio, død 9. juni 1878 av tyfoidfeber) var en amerikansk journalist og krigskorrespondent som arbeidet for aviser som New York Herald og London Daily News. 

Hans artikler som beskriver massakren på bulgarske sivile som ble gjennomført av tyrkiske soldater i 1876 skapte offentlig raseri flere steder i Europa. Disse artiklene var en viktig faktor til at Bulgaria fikk sin selvstendighet fra Det ottomanske riket i september 1908. I mars 1871 dro MacGahan til Paris, der han var en av de første utenlandske korrespondenter som rapportere om opprøret i Pariserkommunen. I 1871 ble MacGahan utnevnt til korrespondent i St. Petersburg, der han lærte seg russisk. MacGahan blir fremdeles husket i Bulgaria for hans rolle i at Bulgaria fikk sin selvstendighet. En gate i hovedstaden Sofia er oppkalt etter MacGahan.

## Referanser
Xilongchi vannkraftverk

**Xilongchi vannkraftverk** er et vannkraftverk (pumpekraftverk) i elva Huang He i provinsen Shanxi i det nordlige Kina. 

Kraftverket stod ferdig i 2008 med 1.200 MW. Eierselskapet er SGCC.

## Se også
*Liste over verdens største vannkraftverk

## Referanser
Percy Fawcett

**Percy Fawcett** (født 18. august 1867 i Devon i England, død i 1925) var en britisk artillerioffiser, arkeolog, ingeniør og en oppdagelsesreisende i Sør-Amerika. 

Fawcetts første ekspedisjon til Sør-Amerika var i 1906, da han var 39 år gammel. Han reiste til Brasil for å kartlegge jungelen på grensen til Bolivia. Fawcett gjorde syv ekspedisjoner til Sør-Amerika fra 1906 til 1924. Han ble i stor grad tatt godt tatt imot av lokalbefolkningen på grunn av hans mange gaver, hans tålmodighet og hans høflige oppførsel. Fawcett ble kalt tilbake til aktiv tjeneste i Storbritannia ved utbruddet av første verdenskrig. Under krigen kjempet han ved Flandern der han ledet en artilleribrigade, til tross for at han på dette tidspunktet nærmet seg femti år. 

Etter krigen vendte Fawcett tilbake til Brasil for å studere lokalt dyreliv og arkeologi. I 1925 forsvant Fawcett sammen med sin eldste sønn under ukjente omstendigheter under en ekspedisjon for å finne den mytiske forsvunne byen El Dorado, eller The city of Z, i den store uutforskede jungelen i Brasil. Sannsynligvis døde de av naturlige årsaker i den brasilianske jungelen, men blant diverse rykter om omstendighetene rundt forsvinningene er det en teori om at Fawcett ble drept av indianere eller ville dyr, eller at han mistet hukommelsen og levde resten av sitt liv som sjef for en stamme av kannibaler. 

## Referanser
Sanmenxia-demningen

**Sanmenxiademningen** er en demning med vannkraftverk i elva Huang He i provinsene Shanxi og Henan i Kina. Grensedemningen ligger i byprefekturet Sanmenxia på Henan-siden, derav navnet. 

Installert effekt er 400 MW, men det utvides til 2.870 MW.

Kraftverket stod ferdig i 1975. Eierselskapet er Datang. Det demmes opp et reservoar på hele 2.350 km², og nedbørsområdet for vannkraftev er på hele 688.400 km². Demningen 106 meter høy og 713 meter lang gravitasjonsdam.

## Se også
*Liste over verdens største vannkraftverk

## Referanser
Tongbai vannkraftverk

**Tongbai vannkraftverk** (Beishan) er et vannkraftverk (pumpekraftverk) i provinsen Zhejiang i det østlige Kina.

Kraftverket stod ferdig i 2006 med 1.200 MW. Eierselskapet er ZTEPG.

## Se også
*Liste over verdens største vannkraftverk

## Referanser
Cèsar Martinell i Brunet

**Cèsar Martinell i Brunet** (født 24. desember 1888, død 19. november 1973) var en katalansk arkitekt, elev av den kjente arkitekten Antoni Gaudí. Cèsar Martinell i Brunet var også kunsthistoriker.

## Referanser
Fengman vannkraftverk

**Fengman-demningen** (Fengmen) er en demning med et vannkraftverk i elva Songhua, bare 20 km fra Jilin by i provinsen Jilin i det nordlige Kina. 

Installert effekt i anlegget er 1.010 MW, fordelt på elleve små turbiner. Demningen er en 91 meter høy gravitasjonsdam i betong.

Anlegget ble påbegynt av japanerne under okkupasjonen av Mansjuria, i 1937. Utvidelser ble siden gjort i 1959, 1979, og ved senere påbygginger. Resevoaret kalles Fengman-reservoaret, eller Sognhuasjøen, og har et areal på 550 km². Nedbørfeltet er på 42.500 km² hvorav deler av dette kontrolleres avdemninger lengre oppe i elva: Baishandemningen (19.000 km²), Daogou (11.600 km²), og Hongshidemningen (11.900 km²). Enda lengre oppe i vassdragets sideelv Huifa ligger Hailong-demningen.

## Se også
* Liste over verdens største vannkraftverk

## Referanser


## Eksterne lenker
*
Tai’an vannkraftverk

**Tai'an vannkraftverk** er et vannkraftverk (pumpekraftverk) i provinsen Shandong i det nordøstlige Kina. 
Kraftverket stod ferdig i 2007 med 1&nbsp;000 MW. Eierselskap er SGCC.

## Se også
*Liste over verdens største vannkraftverk

## Referanser
Percy Spencer

**Percy Spencer** (født 9. juli 1894 i Howland i Maine, død 8. september 1970) var en amerikansk ingeniør og oppfinner. Han ble kjent som oppfinneren av mikrobølgeovnen.

Hans far døde i 1897 da Spencer var tre år gammel, og hans mor forlot ham kort tid senere. Han bodde sammen med en tante og onkel etter dette. Spencer ble aldri uteksaminert fra grunnskolen, men begynte som lærling da han var 12 år gammel. Han vervet seg til den amerikanske marinen i 1912, hvor han lærte seg telegrafi. På 1920-tallet begynte han å jobbe for Raytheon Company. 

Raytheon produserte i 1941 17 magnetroner per dag. De ble brukt til å generere mikrobølgesignalene som utgjør kjernemekanismen i radar. Mens han arbeidet der utviklet Spencer en mer effektiv måte å framstille dem på, ved å stanse ut og lodde sammen magnetrondelene, i stedet for å framstille dem enkeltvis med maskinverktøy. Hans forbedringer bidro til at produksjonen kunne økes til  magnetroner per dag. Han mottok utmerkelsen *Distinguished Public Service Award* fra marinen for sitt arbeid.

I 1945 oppdaget han at en sjokoladeplate han hadde i lomma smeltet mens han sto foran en magnetron i drift. Han prøvde deretter med popcorn foran magnetronen, og det poppet snart over hele rommet. Utviklingen av mikrobølgeovnen fulgte av disse observasjonene, og i 1947 ble en kommersiell ovn solgt av Raytheon.

Han ble senere Senior Vice President og styremedlem i Raytheon. Han fikk i alt 300 patenter i løpet av sin karriere i Raytheon, og en av selskapets bygninger er oppkalt etter han.

## Referanser
Astrid Grue

**Astrid Grue** (født 9. august 1957 i Langevåg) er en norsk keramiker og billedhugger som bor og arbeider i Os i Østerdalen.

Hun er utdannet fra Bergen kunst- og håndverksskole, Kunstakademiet i Trondheim og Statens kunstakademi. Hun fikk Statens etableringsstipend 1991 og Hedmark fylkes kulturstipend 1989. Hun har utført flere dekorasjoner, flest i Østerdalen. Hun har laget et keramisk arbeid som tildeles mottagerne av Hedmark fylkeskommunes kulturpris.

Grue sto i 2009 frem i den vaksinekritiske filmen *Vaksinasjon – velsignelse eller belastning?* frem med påstander om at barnevaksinene hadde påført hennes sønn en alvorlig nevrologisk sykdom.

## Referanser


## Eksterne lenker
*
Zhexi-demningen

**Zhexi-demningen** er en demning med et vannkraftverk i elva Zi, beliggende i provinsen Hunan i det sentrale Kina.

Kraftverket er utbygget med 950 MW effekt fordelt på 8 turbiner. Disse er konfigurert med 2 x 250 MW og 6 x 75 MW wnheter. Eierselskap er SGCC.

Demningen er 104 meter høy.

## Se også
*Liste over verdens største vannkraftverk

## Referanser
Tongjiezi-demningen

**Tongjiezi-demningen** er en demning med et vannkraftverk i elva Dadu He i provinsen Sichuan i det sentrale Kina. Installert effekt er 600 MW.

Demningen er en betong gravitasjonsdam av typen RCC. Dammen er 88 meter høy og 284 meter lang.

Til anleget er det også knyttet en mindre sadeldam, nemlig Niurixigou-demningen.

## Se også
*Liste over verdens største vannkraftverk

## Referanser


## Eksterne lenker
* MD&A database over RCC betongdemninger, Kina - besøkt 8. januar 2012.
Suofengying-demningen

**Suofengying-demningen** er en demning med et vannkraftverk ved Guiyang, beliggende i Kido-elva, sideelv til Liuguanghe, som igjen renner ut i elva Wujiang og videre Yangtze i provinsen Guizhou i det sørlig-sentrale Kina. Installert effekt er 600 MW.

Demningen er 122 meter høy og 165 meter lang, og er en betong gravitasjonsdam.

## Se også
*Liste over verdens største vannkraftverk

## Referanser


## Eksterne lenker
* MD&A database over RCC betongdemninger, Kina - besøkt 8. januar 2012.
* China's highest RCC's – China Comittee on Large Dams (Chincold). Besøkt 10. januar 2012.
Special Operations Command Medal

**Special Operations Command Medal** er en amerikansk utmerkelse som blir tildelt av lederen for U.S. Special Operations Command.

Medaljen ble opprettet i 1994 for å anerkjenne individ som gir utmerket bidrag eller støtte til spesialstyrkeoperasjoner.

## Mottakere
Medaljen er totalt tildelt mer enn 50 individer, der bare de ni følgende ikke er fra USA:
;Norske mottakere
* Kaptein Gunnar Sønsteby, første mottaker utenfor USA (2008)
* Kontreadmiral Nils Johan Holte, sjef Forsvarets spesialstyrker (2017)
* Kommandør Kåre Karlsen, sjef Marinejegerkommandoen (2025)

;Øvrige mottakere utenfor USA
* General Benoît Puga (Frankrike)
* Armegeneral Włodzimierz Potasiński – post mortem (Polen, 2010)
* Brigadegeneral Jerzy Gut (Polen, 2014)
* Divisjonsgeneral Piotr Patalong (Polen, 2014)
* Generalløytnant Chun In-bum (Sør-Korea, 2016)
* General (honorær) Prabowo Subianto (Indonesia, 2025)

## Referanser
Zipingpu-demningen

**Zipingpu-demningen** er en demning med et vannkraftverk i elva Min i provinsen Sichuan i det sentrale Kina. Den ligger nær byen Dujiangyan. Installert effekt er 760 MW, mens årsproduksjonen er 3,42 TWt. Utbyggingen startet i 2001 og anlegget stod ferdig i 2006.

Dette er en betongdekket steinfyllingsdam (CFRD), og den er 156 meter høy og 664 meter lang. Dette gjør den til den tiende høyeste CFRD-demningen i Kina (2011).

Det gikk et jordskjelv her 12. mai 2008, og demningen fikk da sprekker.

## Se også
*Liste over verdens største vannkraftverk

## Referanser


## Eksterne lenker
* China's highest CFRD's – China Comittee on Large Dams (Chincold). Besøkt 10. januar 2012.
Guangzhao-demningen

**Guangzhao-demningen** er en demning med et vannkraftverk i elva Beipanjiang, ei sideelv til Perleelva, beliggende i det autonome fylket Guanling i provinsen Guizhou, sørlige Kina. Installert effekt er 1.040 MW. Utbyggingen startet i 2004 og anlegget stod ferdig i 2008.

Demningen er 200,5 meter høy og 412 meter lang. Den er en såkalt RCC betong gravitasjonsdam.

I samme elva ligger Shannipo-demningen.

## Se også
*Liste over verdens største vannkraftverk

## Referanser


## Eksterne lenker
* MD&A database over RCC betongdemninger, Kina - besøkt 8. januar 2012.
* China's highest RCC's – China Comittee on Large Dams (Chincold). Besøkt 10. januar 2012.
Wenche Gulbransen

**Wenche Gulbransen** (født 19. februar 1947 i Oslo) norsk tegner og billedhugger.

Gulbransen har utdannelse fra SHKS i Oslo, AHO i Oslo , Kunstakademiet i Wien og Kunstakademiet i Budapest. Hun var stipendiat ved Künstlerhaus Bethanien 1992–1993 og professor i tegning ved SHKS 1998–2004.

Kjente arbeider er *Christian IVs hanske* på Christiania torv, *Vanntrapp* ved Oslo S og fontenen *Klassisk sitat* på Aker Brygge. Hun har også laget relieffene til korsalteret i Nidarosdomen. Hennes største utsmykkingsoppdrag er Handelstorget i Skien.

Hun laget 10-krones minnemynt for Ole Bull i 2010.

Gulbransen var styreleder i Kunstnerforbundet i perioden 2008–2011.

## Utstillinger (utvalg)

### Kollektivutstillinger

* Høstutstillingen
* Østlandsutstillingen
* Skulptur underveis
* SPOR
* Møte i Nord, med bl. andre Flanagan, Woodrow, Knoebel og Rückriem
* Kassák-museet, Budapest m. bl. a. Picasso, Klee, Vasarely, Kandinskij, Kunst 4
* Museum for Samtidskunst
* Godesses, Samtidsmuseet

### Separatutstillinger

* «Tingene i rommet, rommet i tingene» – Kunstnerforbundet, Oslo
* «Botsgang» – Haus Ungarn, Berlin
* Künstlerhaus Bethanien Berlin
* «Bilanx», skulptur, tegning og bok – Tegnerforbundet
* «Wittgensteins skygge» – Kunstnerforbundet
* SVØMMERENS ARM, bok og installasjon – Vigelandmuseet

Gulbransen har også medvirket i flere TV-programmer for NRK, blant annet et portrettprogram om og med Per Palle Storm.

## Privatliv
Wenche Gulbransen er datter av medisinsk tegner Ruth Gulbransen og advokat Egil Sverresønn Gulbransen.

Hun er gift med billedhuggeren István Lisztes. 

## Referanser


## Eksterne lenker
*
Kalinadi I vannkraftverk

**Kalinadi I vannkraftverk** er en demning med et vannkraftverk på elva Kalinadi i delstaten Karnataka i det sørvestre i India. Anlegget har et totalt installert vannkraftpotensial på 825 MW.

## Se også
*Liste over verdens største vannkraftverk

## Eksterne lenker
* An Energy Overview of India – Department of Energy, USA.
* Energy Overview of India – Global Energy Network Institute.
Indravati-demningen

**Indravati-demningen** er en demning med et vannkraftverk på elva Indravati i delstaten Orissa i det østre India. Anlegget har et totalt installert vannkraftpotensial på 600 MW, fordelt på 4 turbiner av 150 mw hver.  Det stod ferdig utbygd i 1998 etter 23 års planlegging, og etter at Verdensbanken trakk sin finansiering i 1991. Anlegget ligger 90&nbsp;km fra Bhawanipatana. Operatør er Orissa Hydro Power Co.

Demningen er en gravitasjonsdam i betong. Den er 539 meter lang og 45 meter høy. Nedslagsfeltet som det hentes vann fra er på  km².

Det eksisterer planer om å bygge ytterligere fire demninger.

## Se også
*Liste over verdens største vannkraftverk

## Eksterne lenker
* Projects - Orissa Hydro Power Co. Besøkt 11. september 2010.
* Detaljert beskrivelse
Xin’anjiang-demningen

**Xin'anjiang-demningen** er en demning med vannkraftverk under bygging i provinsen Zhejiang, i elva Xin'An i det østlige Kina. Arbeidet med demningen ble påbegynt i 1960, og da den var ferdigstilt i 1977 hadde vannkraftverket ha en produksjonskapasitet på 662 MW.

## Se også
*Liste over verdens største vannkraftverk
Wanjiazhai-demningen

**Wanjiazhai-demningen** er en demning med to vannkraftverk tilknyttet elven Huang He i provinsen Shaanxi, langs grensen til Henan-provinsen, i det nordlige Kina. Formålet med anlegget er å demme opp ***Wanjiazhai-reservoaret***, som skal gi vann til millionbyen Taiyuan og andre industristeder i sentrale Shanxi. Dette kanal- og reservoaranlegget skal strekke seg 2-300 km nord-sør langs Huang He i det nordvestre og vestlige Shanxi. 

Demningen er 105 meter høy og 443 meter bred, og den kalles også **Wanjiazhai 1**. Demningen er fra 2000 og har en installert kapasitet på 1&nbsp;224 MW og ble påbegynt i 1994.

Et annet vannkraftverk som delvis får kraft fra Wanjiazhai-demningen og delvis fra en egen demning – ***[[Xiaolangdi-demningen|Wanjiazhai 2]]***, ligger lengre sør i samme elva, i provinsen Henan. Wanjiazhai 2-anlegget er fra 2005 og er typebetegnelsen på kraftverket ved Xiaolangdi-demningen lengre sør, med en installert kapasitet på 1&nbsp;836 MW. Kraftstasjonen kan produsere 5,1 TWh elektrisk kraft årlig. De to anleggene ligger tross navnet grografisk langt fra hverandre, men ved samme elv. Xiaolangdi-demningen (Wanjiazhai II) er 154 meter høy og 1.317 meter lang.

## Se også
*Liste over verdens største vannkraftverk

## Eksterne lenker
* Xiaolangi – hjemmeside
* Water Technology – «Shanxi Wanjiazhai Yellow River Diversion Project, China».
Ankang vannkraftverk

**Ankang vannkraftverk** er en demning med vannkraftverk i Han-elva, provinsen Shaanxi, i det nordlige Kina. Arbeidet med demningen var ferdigstilt i 1984, og da hadde vannkraftverket en produksjonskapasitet på 816 MW. Operatør er Dongfang Electric Company.

Demningen er 128 meter høy.

## Se også
*Liste over verdens største vannkraftverk

## Eksterne lenker
* Hydropower Projects. DongFang Electric Co (2002). Besøkt 16. juni 2010
Bombingen i Russland 2011

**Bombingen av Domodedovo internasjonale flyplass** var et sprengningsattentat den 24. januar 2011 på Domodedovo internasjonale lufthavn, 40 km utenfor Moskva i Russland. 31 mennesker døde og 130 ble såret. Detonasjonen skjedde i bagasjemottaket i flyterminalen.
Montézic vannkraftverk

**Montézic vannkraftverk** er et vannkraftverk og et pumpekraftverk i det sentrale Frankrike. Den demmer opp innsjøen Lac Montézic i den lille elva La Plane, ei bleiv til Truyère og Lot, nord for byen Rodez i departementet Aveyron i den sørlig-sentrale delen av landet (region Occitanie). 

Reservoarets areal er 250 hektar (0,25 km²) og ligger 664 meter over havet. Operatør er Electricite de France (EDF).

Vannkraftverket har en installert vannkrafteffekt på 920 MW produksjonskapasitet. De 6 enkeltturbinene har inntil 227,5 MW effekt. Anlegget stod ferdig i 1983 etter tre års utbygging. Det ble gjenniomført en styrt tømming av reservoaret i 2010. Pumpeanleggets høydeforskjell er 300 meter.

De to demningene som skaper vannmagasinene er:
* Øvre: Montézic-demningen – 910 MW
* Nedre: Couesque-demningen – 124 MW

## Se også
*Liste over verdens største vannkraftverk

## Referanser


## Eksterne lenker
* Montezic Pumped Storage Power Station – Putzmeister GmBH.
* Demningene i Auvergne  – EDF. Besøkt 14. januar 2012.
Heimifeng vannkraftverk

**Heimifeng vannkraftverk** er en demning med vannkraftverk under bygging i provinsen Hunan, og er et pumpekraftverk i det sørlige Kina. Anlegget får to vannmagasiner, et øvre og et nedre. Arbeidet med demningen var ferdigstilt i 2009, og da hadde vannkraftverket en produksjonskapasitet på 1.200 MW fordelt på 4x300 MW turbiner.

## Se også
*Liste over verdens største vannkraftverk
Baoquan vannkraftverk

**Baoquan vannkraftverk** er en demning med vannkraftverk under bygging i provinsen Henan, i elva Yangtze i det sentral-sørlige Kina. Arbeidet med demningen var ferdigstilt i 2009 og da hadde vannkraftverket en produksjonskapasitet på 1.200 MW. Operatørselskap er SGCC.

Anlegget er et såkalt pumpekraftverk og kan produsere inntil 2,64 TWh elektrisitet årlig. Reservoaret kalles Donggou Baoquan Wenyuhe.

## Se også
*Liste over verdens største vannkraftverk

## Eksterne lenker
* Powerfoo Sichuan – Henan Baoquan. Besøkt 16. juni 2010
Bailianhe vannkraftverk

**Beilanhe vannkraftverk** er en demning med pumpekraftverk i provinsen Hubei, i elva Yangtze i det sentral-sørlige Kina. Arbeidet med demningen ble påbegynt i 2004, og da den var ferdigstilt i 2009 hadde vannkraftverket en produksjonskapasitet på 1.224 MW. 

Kraftstasjonen opererer ved å skifte vann mellom et øvre og nedre reservoar for å generere elektrisitet. For dette prosjektet måtte bare det øvre reservoaret opprettes da et eksisterende reservoar, Bailianhe Reservoir, ble brukt som det nedre. I perioder med lavt energibehov, som om natten, pumpes vann fra Bailianhe Reservoir opp til det øvre reservoaret. Når energibehovet er høyt, slippes vannet tilbake ned til det nedre reservoaret, men pumpeturbinene som pumpet vannet opp reverserer nå modus og fungerer som generatorer for å produsere elektrisitet. Prosessen gjentas etter behov og anlegget fungerer som toppkraftverk.

Bailianhe Upper Reservoir ble opprettet med konstruksjonen av en 59,4 meter høy fyllingsdam med betongflate. Den har en topplengde på 300 meter og kan lagre opptil 24 960 000 m3 hvorav 16 630 000 m3 kan brukes til kraftproduksjon. Det nedre Bailianhe-reservoaret ble bygget ved Lotus-elven på 1960-tallet av en demning som en del av en vanningsplan for regionen og for å levere vann til et lite elvekraftverk som fortsatt er i drift. Den har en lagringskapasitet på 1.232.000.000 kubikkmeter.

Kraftstasjonen inneholder fire 300 megawatt (400 000 hk) Francisturbiner, og endringen i høyden mellom øvre og nedre reservoar gir en nominell hydraulisk fallhøyde på 195 meter. Mens der produserer elektrisitet, produserer turbinene 967 millioner kWh årlig, men bruker 1 289 kWh ved pumping. Pumping når energi er lite etterspurt og billig bidrar til å dekke ekstrakostnadene.

## Referanser


## Se også
*Liste over verdens største vannkraftverk
Gouzhouba vannkraftverk

**Gouzhouba vannkraftverk** er en demning med vannkraftverk i Folkerepublikken Kina. Den ligger i elva Yangtze. Arbeidet med demningen var ferdigstilt i 1981 og kraftverket i 1985, da hadde vannkraftverket en produksjonskapasitet på 774 MW. Operatør er selskapet Dongfang Electric Company.

Anleggelse av demningen i 1981 førte det til at fiskearten kinesisk stør *(Acipenser sinensis)* mistet vandreruten oppover elva, og er derfor ikke lenger til stede i de øvre delene av Chang Jiang.

## Se også
*Liste over verdens største vannkraftverk

## Referanser


## Eksterne lenker
* Hydropower Projects. DongFang Electric Co (2002). Besøkt 16. juni 2010
Teateråret 1878

**Teateråret 1878** er en oversikt over hendelser, verk, fødte og avdøde personer med tilknytning til teater i 1878.

## Hendelser
*Aalborg Teater blir oppført.

## Årets oppsettinger
### Norge

### Sverige
*Operaen *[[Carmen]]* fra 1875 har svensk premiere på Kungliga Operan i Stockholm.

## Fødsler

*21. juni – Ellen Price, dansk ballettdanserinne og skuespillerinne (død 1968)
*25. august –
**Frithiof Strömberg, svensk skuespiller og operasanger (død 1911)
**Signe Danning, norsk skuespiller innen teater og stumfilm (død 1980)

## Dødsfall
…

Fil:AntonScheelHeiberg-OB.F05955.jpg|Anton Heiberg(1878–1947)
Fil:Thomas_Thomassen_i_"Vildanden"_(1942).jpg|Thomas Thomassen(1878–1962)

## Referanser